**În atenția medicilor prescriptori, a furnizorilor de servicii medicale și medicamente**

**Referitor: DCI COMBINAȚII (SACUBITRIL+VALSARTAN) - inclus conditionat în secțiunea C1 a sublistei C din anexa la HG nr.720/2008, republicată, cu modificările și completările ulterioare, G1- Insuficiența cardiacă cronică (clasa III sau IV NYHA)**

Având în vedere faptul că:

- la data de 31.05.2022 a încetat valabilitatea contractului cost-volum pe aria terapeutică cardiologie – pentru medicamentul (DCI) COMBINAȚII (SACUBITRIL+VALSARTAN) (ENTRESTO) pentru indicația:

tratamentul insuficienței cardiace simptomatice cronice, cu fracție de ejecție redusă, la pacienți adulți **care vizează pacienți simptomatici, cu fracție de ejecție ≤40%, cu NT-pro-BNP crescut, în ciuda tratamentului optimal cu inhibitori ai enzimei de conversie sau sartani, beta-blocante și antialdosteronice**

-până la data prezentei, Comisia de specialitate relevantă a Ministerului Sănătății nu a comunicat numărul reevaluat al pacienților eligibili în vederea inițierii procesului de reluare a negocierii în conformitate cu prevederile Ordinului MS/CNAS nr.735/976/2018 privind modelul de contract, metodologia de negociere, încheiere și monitorizare a modului de implementare și derulare a contractelor de tip cost-volum/cost- volum-rezultat cu modificările și completările ulterioare

precizăm faptul că, până la reluarea și finalizarea procesului de negociere și încheiere a unui nou contract cost-volum pe indicația mai sus menționată, vor beneficia de tratament, în conformitate cu prevederile contractuale, ale protocolului terapeutic specific aprobat prin Ordinul MS/CNAS nr.564/499/2021 cu modificările și completările ulterioare, doar pacienții deja incluși în tratament până la data de 31.05.2022 inclusiv.

Pentru pacienții diagnosticați după data de 31.05.2022, care îndeplinesc criteriile de eligibilitate, conform legii, pentru inițierea tratamentului cu Combinații (Sacubitril+Valsartan) pentru indicația mai sus menționată, includerea în tratament se va realiza numai după intrarea în vigoare a unui nou contract cost-volum.

**Director General**

**Ec. Butiulca Manuel Augustin**